Eile just rääkisin Mrt-le töö juures oma suurest hämmeldusest, sest iga kord, kui all keldris vetsus käin, ma möödun keldrisauna klaasuksest ja viimasel ajal ei hakka enam silma mitte nii väga seinale kirjutatud olulised väärtused (abivalmidus, sõbralikkus, avatus jne) vaid pikad read meisterdusi nagu lasteaias. Teate küll seda galeriid lasteaia garderoobi üles pandud joonistustest ja voolimistöödest, mida  siis lapsed õhinaga õhtul emale-isale näitavad. Lasteaias reeglina käib nii.